**Washington Freedom** er en amerikansk profesjonell fotballklubb basert i Boyds i Maryland, en forstad til Washington, DC. Laget spiller i Women's Professional Soccer (som oftest forkortet WPS). Washington Freedom er et av to lag som spilte i både Women's United Soccer Association (WUSA) og i den første sesongen av WPS (Atlanta Beat skal gjenoppstå til 2010-sesongen ifølge planene). Washington Freedom har spilt hjemmebenene sine i Maryland SoccerPlex siden 2004.

Historie
--------

### WUSA (2001–03)

På tross av at laget hadde allerede legendariske Mia Hamm, greide Washington bare en relativt beskjedeen sjuendeplass av åtte lag. På grunn av draftingreglene fikk dermed Freedom velge nest først blant spillere, og de valgte Abby Wambach. Blandet med en del forandringer i styre, ble nykomlingen og Mia Hamm en stor hit, og Washington Freedom endte på tredjeplass, bare to poeng bak vinneren, Carolina Courage. Nettopp Courage ventet Freedom i finalen i Founders Cup (de fire beste spiller mot hverandre i cup), men Courage vant 3-2.

I 2003 sank Freedom en plass i den ordinære serien, men de kom til finalen igjen i Founders Cup, og denne gangen slo de Atlanta Beat i finalen på overtid. Seieren ble sikret gjennom den siste Golden Goal-scoringen i en FIFA-sanksjonert toppdivisjonskamp før hele konseptet "Golden Goal" ble avskrevet.

### Showår (2004–05)

Da WUSA kollapset etter 2003-sesongen, ble Washington Freedom, om enn på sparebluss og med bare noen av stjernene, et showlag som spilte mot de beste amatørlagene (W-league). Freedom var fortsatt gode nok til å ende opp med en 7-2-2 serie, og i enkeltkamper hadde flere tidligere stjerner blitt med for å skape oppstyr. 

  

### W-League (2006–08)

Washington Freedom flørtet med W-League i 2006, og spilte en oppvisningsliga med østkystlag fra W-League. I desember samme år ble Washington Freedom et fullverdig W-League-lag. Freedom virket uslåelige i 2007, og hadde en 12-1-1 sesong, før de slo Ottawa Fury i kamp om Eastern Conference-mesterskapet, og deretter slo nok et Atlanta-lag, Atlanta Silverbacks, 3-1 i W-League-finalen.

I 2008 var det mye av det samme, men Freedom møtte her Atlanta Silverback i Eastern Coference-mesterskapet. Denne gangen vant de 2-1, men tapte mot Pali Blues, et lag fra utkanten av Los Angeles, i semifinalen. Pali vant også finalen det året.

  

### Women's Professional Soccer (2009— )

Da Women's Professional Soccer ligaen startet opp i 2008, ble Washington Freedom med allerede fra begynnelsen. Ekstra spesielt var det muligens at Freedoms gamle stjerne, Mia Hamm, ble brukt som symbolet, riktignok i silhuett, på WPS. Freedom greide å beholde Abby Wambach fra WUSA-tiden, samt Ali Krieger fra showtiden og fra W-League. 

I den internasjonale draften valgte Washington Freedom den japanske angrepsspilleren Homare Sawa, de franske spillerne Sonia Bompastor og Louisa Necib og den australske spissen Lisa De Vanna. Tre av de fire takket ja, men Louisa Necib ble ikke med til WPS. Dermed ble to nye navn vurdert, kanadiske Erin McLeod og Lene Mykjåland. På grunn av rot forsvant Mykjåland ut av bildet, og Erin McLeod tok over. Andre spillere for Washington Freedom ble Sarah Huffman, som spilte med Mykjåland i Røa i 2008, og Becky Sauerbrunn, som gjorde det samme i 2009. Lene Mykjåland fikk et ryddigere tilbud etter avsluttet toppseriesesong året etter, og takket ja til tilbudet den 23. desember.

Kjente spillere på Washington Freedom
-------------------------------------

* USAs flagg Abby Wambach
* Japans flagg Homare Sawa
* Frankrikes flagg Sonia Bompastor
* USAs flagg Briana Scurry
* Australias flagg Lisa De Vanna
* USAs flagg Ali Krieger
* Norges flagg Lene Mykjåland

Referanser
----------

1. ↑  Atlanta Beats hjemmeside Arkivert 24. desember 2009 hos Wayback Machine.
2. ↑  «Arkivert kopi». Arkivert fra originalen 28. oktober 2008. Besøkt 21. oktober 2008.
3. ↑  «Arkivert kopi». Arkivert fra originalen 12. mars 2012. Besøkt 11. august 2009.

Eksterne lenker
---------------

* (en) Offisielt nettsted Rediger på Wikidata

* (en) Washington Freedom Soccer – galleri av bilder, video eller lyd på Commons Rediger på Wikidata